СТАНОВИЩА И ПРЕДЛОЖЕНИЯ от проведени съвместни заседания на Постоянните комисии към Общински съвет Златоград на 05.11.2024 г. от 15:30 часа, към материалите, включени за разглеждане в дневния ред на редовното заседание на ОбС Златоград на 12.11.2024 г. – 15:30 часа.
По т.1. Представени от Управителя на МБАЛ „Проф. д-р Асен Шопов” ЕООД  гр. Златоград, финансови справки – разшифровка за разхода на материали и външни услуги, платени  за  периода 01.09 - 30.09.2024 г; 

 1.1. Писмо от  Управителя на МБАЛ „Проф. д-р Асен Шопов” ЕООД  гр. Златоград с вх. № ОС-1055/01.10.2024г., относно: Редовни питания за ползваните канцеларски материали в лечебното заведение;

1.2. Писмо от  Управителя на МБАЛ „Проф. д-р Асен Шопов” ЕООД  гр. Златоград с вх. № ОС-1135/24.10.2024г., относно: Лицензия за използване на източници на йонизиращи лъчения за медицински цели;

1.3. Заявление от д-р Людмил Личев – Управител на МБАЛ „Проф. д-р Асен Шопов” ЕООД  гр. Златоград с вх. № ОС – 1139/28.10.2024г., относно: Ползване на платен годишен отпуск;

Становище на Постоянните комисии –  По т. 1 не постъпиха въпроси и коментари. Комисията подкрепи проекта на решение с 8 гласа „за“, 0 „против“ и  0 „въздържал се“.
По т. 1.1. не постъпиха въпроси и коментари.
По т. 1.2. Д-р Личев даде информация относно лиценза за всички рентгенови апарати. Срока на лиценза е за 10 години.
По 1.3. не постъпиха коментари.

********************
По т.2. Информации - отчети за изпълнение на бюджета към 30.09.2024г. трето тримесечие на: 1. Кметство с. Старцево; 2. СУ „Антим І-ви” гр. Златоград; 3. ОУ „Васил Левски“ гр. Златоград; 4. СУ „Св. княз Борис I“ с. Старцево; 5. ОУ „Васил Левски“ с. Ерма река; 6. ОУ „Св. Св. Кирил и Методий“ с. Долен; 7. ДГ „Снежанка“ гр. Златоград; 8. ДГ „Радост“ гр. Златоград; 9. ДГ „Щастливо детство” с. Старцево;  10. ДГ „Детски свят“ с. Долен; 11. ДЯ „Мир“ гр. Златоград.;
Становище на Постоянните комисии – Не постъпиха въпроси и коментари по точката.
Комисията подкрепи проекта на решение с гласа  8  гласа „за“ , 0 „против“ , 0 въздържал се“
Присъстваха Юрчиева, Хумчева- няма въпроси, споделиха готовност за зимния сезон.
********************
По т.3. Представени от кмета на Община Златоград, финансови справки – неразплатени и просрочени задължения, разшифровка за разхода на материали и външни услуги, за периода 01.08 - 30.09.2024г.;
3.1. Представени от кмета на Община Златоград, финансови справки – неразплатени и просрочени задължения, разшифровка за разхода на материали и външни услуги, за периода 01.05 - 31.07.2024г. – отложени от редовно заседание с искане за по-подробно представяне на информация по представените справки, изпратено искане от Председателя на общински съвет с изх.№ ОС-1153/31.10.2024г.

Становище на Постоянните комисии –  имаше дебат по въпроси и отговори.
Госпожа Романова поиска до сесия да се представи колко средства средно се дават на месец за канцеларски материали. Госпожа Кръстева процедурно към госпожа Чаушева каза, че е изпратена извадка от заседание на комисии и редовни заседания на Общински съвет, в които е посочила абсолютно всички питания от съветниците и въпреки това, не са получени всички отговори на зададените въпроси. Тя помоли да спазват правилника и когато има питания от общински съветници, които са свързани с работата им, като такива и искат информация, да се предоставя в рамките на работния ден. 

Госпожа Чаушева отговори, че подготвят отговорите и ще бъдат предоставени два дни преди редовното заседание.   
Комисиите  гласува с 1 гласа „за“, 2 „против“ и  4„въздържал се“.

********************
По т.4. Докладна записка от кмета на Община Златоград с изх. № 61-00-552/07.10.2024г., по вх. № ОС-1078/07.10.2024г., относно: Процедура по замяна и чл.15 от Закона за устройство на територията за УПИ ІV-1541, кв. 116 по ПУП на гр. Златоград по молба на А. С. М.
Становище на Постоянните комисии – Инж. Хаджийски представи докладната записка
Нямаше въпроси и коментари по точката. 
 Комисията подкрепи първия проект на решение с 8 гласа „за“ , 0 „против“ , 0 „въздържал се“
Комисията подкрепи втория проект на решение с 9 гласа „за“ , 0 „против“ , 0 „въздържал се“
Комисията подкрепи третия проект на решение 9 гласа „за“ , 0 „против“ , 0 „въздържал се“
********************
По т. 5. Докладна записка от кмета на Община Златоград с изх. № 61-00-553/07.10.2024г., по вх. № ОС-1077/07.10.2024г., относно:  Процедура по чл.15 от Закона за устройство на територията за УПИ VІІ, кв.106 по ПУП на гр. Златоград и прекратяване на съсобственост в ПИ 31111.34.523 по Кадастрална карта на гр.Златоград по молба на Ф. Т.;

Становище на Постоянните комисии –инж. Хаджийски представи докладната записка.
Нямаше въпроси и коментари по точката.

Комисията подкрепи първия проект на решение с 9 гласа „за“, 0  „против“ и 0 „въздържал се“.
Комисията подкрепи втория проект на решение с 9 гласа „за“, 0  „против“ и 0 „въздържал се“.
Комисия подкрепи третия проект на решение с 9 гласа „за“, 0  „против“ и 0 „въздържал се“.

********************
По т.6. Докладна записка от кмета на Община Златоград с изх. № 61-00-535/18.09.2024г., по вх. № ОС-1016/19.09.2024г., относно: Поземлен имот с идентификатор 31111.31.181, по КККР на гр. Златоград, одобрени със Заповед № 300-05-08/01.10.2003 г. на Изпълнителен Директор на АГКК-гр. София, целият с площ: 343 кв.м. (триста четиридесет и три квадратни метра), за който се отрежда УПИ II, кв. 20 по ПУП на гр. Златоград, на основание чл. 35, ал. 3 от Закона за общинската собственост.;
Становище на Постоянните комисии – Госпожа Цекова представи докладната записка.

Не постъпиха коментари и въпроси по точката. 
Комисиите подкрепиха проекта на решение с 8 гласа „за“, 0 „против“ и 0 „въздържал се“

********************
По т.7.  Докладна записка от кмета на Община Златоград с изх. № 61-00-572/25.10.2024г.,  по вх.№ ОС – 1138/25.10.2024г., относно: Продажба на поземлен имот с идентификатор 31111.33.848 по КК на гр. Златоград, за който имот е отреден УПИ XIV – Обществено обслужване, кв. 34 по ПУП на гр. Златоград, на основание чл. 35, ал. 3 от Закона за общинската собственост;

Становище на Постоянните комисии –   Госпожа Цекова представи докладната записка. 
Не постъпиха въпроси и коментари по точката. Комисиите гласуваха проекта на решение с 9  гласа „за“ , 0 „против“ , 0 „въздържал се“
********************
По т.8.  Докладна записка от кмета на Община Златоград с изх. № 61-00-534/18.09.2024г., по вх. № ОС-1014/18.09.2024г., относно: Учредяване право на пристрояване за обект: „Пристройка към жилищна сграда“ в УПИ ХІV-484, кв.48 по ПУП на с. Старцево;

Становище на Постоянните комисии –  Госпожа Цекова представи докладната записка. 
Комисиите гласуваха проекта на решение с 8  гласа „за“ , 0 „против“ , 0 „въздържал се“
Комисиите гласуваха проекта на решение с 8  гласа „за“ , 0 „против“ , 0 „въздържал се“
******************

По т.9.  Одитен доклад на Сметна палата № 0400311324 за извършен финансов одит на консолидирания годишен финансов отчет на Община Златоград за 2023 година;

Становище на Постоянните комисии – Госпожа Мангарудова представи одитния доклад.

Господин Симеонов попита защо се продължава да се допускат тези нередности, които са констатирани и при изпълнение на договори на спортна площадка, договор за детски площадки, договор за основен ремонт на улици. Установени са и несъответствия- липса на инвестиционен проект и разрешение за строеж и удостоверение за въвеждане в експлоатация, без наличие на съответните документи. Не са спазени указания на Министерството на финансите. По- притеснително е, че се е допускало с целеви средства от капиталовата програма се финансират разходи за текущи ремонти, което се явява нарушение, а също така и че се извършвали някои от дейностите без разрешение на общински съвет.    
Госпожа Мангарудова отговори, че са отчетени, като капиталови разходи, но в последствие на изпълнението, няма елементите на капиталов разход и те го констатират, като нарушение съгласно техните стандарти. 

Господин Хумчев попита какво обхваща одитния доклад за 2023 година, има ли констатирани нарушения дали за нещо е платено повече от колкото трябва и подлежим ли на санкции. 
Госпожа Мангарудова отговори че включва баланса на общината, отчета за приходите и разходите, както и отчета за касовото изпълнение на бюджета, тоест обхваща всички отчетни форми. Няма глоба.

Госпожа Кръстева попита за спортната площадка в Долен за 80 000 лв., какъв ремонт беше предвиден.

Госпожа Угорлиева отговори, че ако този обект е посочен в програмата за Капиталови разходи, той съдържа всичките реквизити за основен ремонт, което означава и разрешение за строеж. 

Госпожа Кръстева попита това означава ли, че тази спортна площадка има инвестиционен проект и разрешение за строеж? 
Госпожа Хаджийска поиска до редовното заседание на Общински съвет да дадат писмен отговор, подписан от кмета на общината, като отговор на питането от госпожа Кръстева: Дали спортната площадка в село Долен има инвестиционен проект и разрешение за строеж.
******************

По т.10.  Докладна записка от кмета на Община Златоград с изх. № 61-00-568/21.10.2024г., по вх. № ОС-1124/21.10.2024г., относно: Промяна на Програмата за капиталовите разходи на Община Златоград за 2024 г., във връзка с постъпила докладна записка от директора на СУ„Антим I“ гр.Златоград с вх.№ 21-00-300/01.10.2024 г. и  получени трансфери от МРРБ.

Становище на Постоянните комисии – Госпожа Мангарудова направи уточнение, че в Приложение 1, Дейност 619, тук е допусната техническа грешка в дейността, трябва да бъде 629, добави че ще изпратят коригирано.                      

Не постъпиха въпроси и коментари по точката.
Комисията подкрепи проекта на решение  с 9 гласа „за“ , 0 „против“ , 0 „въздържал се“. 
******************

По т.11. Предложение от кмета на Община Златоград с изх.№ 61-00-571/25.10.2024г., по вх. № ОС – 1136/25.10.2024г., относно: Промяна в разчета за капиталови разходи, финансирани с целева субсидия съгласно чл.53 от ЗДБРБ за 2024 г.
Становище на Постоянните комисии – Госпожа Мангарудова представи подробно предложението от кмета на общината.
Госпожа Угорлиева -само осем от обектите няма да могат да бъдат изпълнени в рамките тази календарна година. Добави, че за ул. „Оловото“ има изиграна процедура, но фирмата, която е спечелила, се отказва защото не може да реализира улицата в габаритите, които са законово допустими.  

Госпожа Кръстева попита като възложители какво е заложено за габарит на пътното платно и за Аламовци пътното платно колко е?  

Инж. Хаджийски отговори, че за Аламовци пътното платно е 3 метра, като има банкети, които също влизат към пътя. „Оловото“ пътя по кадастрална карта е три метра, а Аламовци пътното платно е три и петдесет плюс два банкета по 80 см. Габаритите за Оловото е заложен по съществуващо трасе.
Госпожа Кръстева попита тези разпоредби не ги ли знаем още при възлагането, че се налага в края на годината ние да разберем, че това което сме възложили не може да бъде изпълнено?
Инж. Хаджийски отговори, че за да бъде изпълнено трябва да влезнат в частни имоти, трябва да има и отчуждаване.

Госпожа Кръстева попита това не са ли го знаели при възлагането. 
Инж. Хаджийски отговори не, защото са нямали заснемане на имота. 
Госпожа Хаджийска каза, че на 2 юли, според профила на купувача е приключила процедурата за избор на изпълнител на „Оловото“, 
Госпожа Кръстева попита защо не са получили информация в месец септември като добави, че закона задължава администрацията да подаде тази информация в Общински съвет, но тя не е попадала на такава и че поръчката е зададена така, че да не може да се изпълни.
Отговор не постъпи.

Настъпи дълъг дебат относно неизпълнените обекти и бездействието от страна на кмета на Община Златоград. Не може да се иска парите за улици да бъдат прехвърлени за погасяване на стари задължения и жителите на общината да бъдат ощетявани. Законодателят е решил, че който работи ще получи финансиране, който не е успял да свърши работата си, няма да получи средствата предвидени в целевата субсидия.
Комисиите гласуваха с 2 гласа „за“, 5 „против“ и  2 „въздържал се“ – не се прие проекта за решение
******************

По т.12. Докладна записка от кмета на Община Златоград с изх. № 61-00-570/23.10.2024г., по вх. № ОС-1124/21.10.2024г., относно: Текущ ремонт – асфалтови кърпежи по уличната мрежа в гр. Златоград и участъци от общински пътища на Община Златоград;
Становище на Постоянните комисии –  Госпожа Чаушева представи докладната записка. 
Не постъпиха въпроси, предложения и коментари по точката 

Комисиите гласуваха първия проект на решение с 2 глас „за“, 1 „против“ и  6 „въздържал се“. – не се приема
Комисиите гласуваха втория проект на решение с 3 глас „за“, 1 „против“ и  5 „въздържал се“ – не се приема    
******************
По т. 13. Докладна записка от общинските съветници - Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова, Невена Александрова и Станислав Гюнелиев по вх. № ОС- 1155/31.10.2024г., относно: Актуализиране проектиране и КСС на обект –1177 от Приложение –3 към чл.107, ал.13 Прогнозен размер на капиталови разходи по Инвестиционна програма за общински проекти, към Закон за държавния бюджет на Република България за 2024 г.

Становище на Постоянните комисии – Не постъпиха въпроси и коментари по точката.
Комисията подкрепи проект на решение с 7 гласа „за“,  1 „против“  и  „0“ въздържал се.
******************
По т. 14. Докладна записка от общинските съветници - Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова, Невена Александрова и Станислав Гюнелиев по вх. № ОС- 1070/04.10.2024г., относно: Награждаване на А. П. Б., по случай 21-ви ноември, празник на град Златоград за постигнати спортни постижения по джудо / японско бойно изкуство със състезателен характер/.

Становище на Постоянните комисии – Не постъпиха въпроси и коментари по точката.

Комисиите гласуваха проекта на решение с 8 гласа „за“, 0 „против“ и  0 „въздържал се“.       

******************
По т. 15. Докладна записка от кмета на Община Златогрдас с изх. № 61-00-593/05.11.2024г., с вх. № ОС- 1182/05.11.2024 г., относно: заявление с вх.№ 53-00-693/09.09.2024г. от „Н****** И******“ ****
Становище на Постоянните комисии – Госпожа Цекова представи докладната записка.
Не постъпиха въпроси и коментари по точката. 

Комисиите гласуваха проекта на решение с 8 гласа „за“, 0 „против“ и  0 „въздържал се“.       
******************
По т.16. Питания.

Становище на Постоянните комисии – Госпожа Хаджийска предложи питанията да бъдат отложени за редовното заседание.
Госпожа Кръстева процедурно поиска да получат отговори на питанията. 

Комисиите гласуваха предложението на госпожа Хаджийска с 8 гласа „за“,  0 „против“,  0 въздържал се“
По т. 17.  Други
· Искане от общинските съветници Антон Симеонов, Александър Илийков, Веселин Иванов, Величко Сидеров, Емилия Кръстева, Д-р Ерол Чинар, Жечка Хаджийска, Йорданка Романова, Невена Александрова и Станислав Гюнелиев с вх.№ ОС-1179/05.11.2024г., относно: Информация за изпълнение на Решение И 212/2024г. и Решение И 238/2024г., която да включва информация за обектите, къде ще се изпълняват, КСС и дейности по строителството.

Госпожа Кръстева каза, че е ясно, че до аптеката „Т. Т.“ ще се изгражда нова сграда, попита в Липово какво се случва?

Госпожа Чаушева отговори, че за „Липово“ се предвижда събаряне на старата сграда и изграждане на нова сграда на два етажа. Направили са проучвания, получили са консултация от Агенцията за качеството на социалните услуги и те са ги насочили към строеж, към проектиране на нова сграда. Нямат готово становище, очакват становище от инженер конструктор за носимоспособността на конструкцията. Тя самата не се ангажира с мнение, но становището на конструктора за събаряне на сградата е от изпратени снимки на сградата, няма писмено, но ако се налага, ще напише. Не е идвал на място.
Госпожа Кръстева- „Групата съветници искаме сградата да не бъде разрушавана!“ Тя поиска кореспонденцията, по която са стигнали до такова заключение, че трябва да се разруши сградата и да се построи нова. И как така по снимки някой може да разпорежда събаряне? Предложи сградата да бъде реновирана, ремонтирана по изискванията за предоставяне на социалните услуги. 
Предложи проект на решение съгласно чл. 102 от Правилник за организацията и дейността на Общински съвет Златоград, неговите комисии и взаимодействието му с общинска администрация:
Във връзка с постъпило искане от общинските съветници: Антон Симеонов, Александър Илийков, Веселин Иванов, Величко Сидеров, Емилия Кръстева,  д-р Ерол Чинар, Жечка Хаджийска,  Йорданка Романова, Невена Александрова и Станислав Гюнелиев и във връзка  с кандидатстване по процедура, чрез директно предоставяне на средства от Механизма за възстановяване и устойчивост на конкретни крайни получатели за изпълнение на инвестиции BG-RRP-11.018 - „Изграждане и оборудване на нови социални и интегрирани здравно-социални услуги за резидентна грижа и специализирани социални услуги за лица с увреждания“, по Компонент 1 „Продължаваща подкрепа за деинституционализация на грижата за възрастните хора и хората с увреждания“, Подкомпонент 1.1 - Изграждане и оборудване на нови социални и интегрирани здравно-социални услуги за резидентна грижа и специализирани социални услуги за лица с увреждания от Националния план за възстановяване и устойчивост и прието решение И 238 по Протокол № 20 от проведено Редовно заседание на ОбС Златоград на , проведено на 24.09.2024г, на основание чл.8 ал.1 от Закона за общинска собственост и чл. 21, ал. 1, т. 8, във връзка с чл. 21, ал. 2 от Закона за местно самоуправление и местна администрация, Общински съвет Златоград 

Р Е Ш И:

1. Четири етажна масивна стоманобетонна сграда с идентификатор 31111.28.55.1 в определеният имот с  ПИ 31111.28.55 по КККР на гр. Златоград целият с площ 2630 кв. м., да бъде ремонтирана за нуждите на проекта, без да се разрушава. За предвидените цели- предоставяне на социални услуги, сградата да бъде ремонтирана, съгласно изискванията за предоставяне на услугите.

  2.  Възлага на кмета на Община Златоград изпълнението на настоящето решение. 
Комисиите гласуваха предложения проект на решение с 7 гласа „за“,  0 „против“, 0 „въздържал се“, и 1 не участва в гласуването.
Госпожа Хаджийска попита може ли да получат писмен отговор до заседанието на Общински съвет, че трябва да се разруши тази сграда, без да има становище надлежно. Допустима дейност по механизма ли е разрушаване на сграда, кой ще плаща за разрушаването – писмено да се приложи, къде в механизма е посочено. 

Госпожа Кръстева процедурно да се отбележи в протокола, че инженера само по снимки е казал, че трябва да се разруши сградата. 

Господин Симеонов помоли администрацията за документ- да се предостави, защото до колкото разбира: говори ли са си по телефона, изпращали са снимки по Вайбър с консултантите и с конструктора и той е казал, че сградата трябва да се разруши. 
· Писмо от Дирекция „Инспекция по труда;

Госпожа Кръстева запозна общинските съветници с писмото, информира, че има постановление от Окръжна прокуратура за заведена преписка от 2310 от 2024г.
· Запозна съветниците с Определение № 11050 на ВАС;

Госпожа Кръстева информира общинските съветници, че остава в сила протоколното определение от Административен съд Смолян, който отхвърля жалбата на кмета на Община Златоград срещу Решение на Общински съвет Златоград за Мораториум за изграждане на пазар и определението е окончателно.

· Заповед № АП-03-13-498/07.10.2024 г. на Областен управител на Област Смолян с вх. № ОС – 1089/09.10.2024г., относно: Решение И 209/30.08.2024г., потвърдено с Решение И 240/24.09.2024г. на Общински съвет Златоград; Госпожа Кръстева запозна общинските съветници със заповедта на Областния управител като я прочете.

· Писмо от Дирекция „Инвестиционна политика и обществени поръчки“

· Писмо от Министъра на Младежта и спорта; 
Госпожа Кръстева запозна общинските съветници с писмото.

· Справка за работещи лица по извънтрудови правоотношения за периода м. Януари 23 г. – м. Декември 23 г. Дейност „Озеленяване;

Госпожа Кръстева запозна общинските съветници със справката.

· Писмо от НСОРБ с вх. № ОС – 1125/21.10.2024г., относно: Предоставяне на консултативен материал „Подготовка за преминаване към нови основи за определяне на такса битови отпадъци (ТБО) за 2025 г. – Актуализиране на Наредба по чл. 9 от ЗМДТ и модернизиране на системата за определяне и администриране на ТБО“ (част 3)

Госпожа Кръстева запозна общинските съветници. 

· Решение на Административен съд Смолян 

Госпожа Кръстева представи на общинските съветници решението на Административен съд Смолян 1496/ 04.11.2024 година, с което се отхвърля жалбата на кмета на Община Златоград, срещу решение И 37/15.01.2024 г. на Общински съвет Златоград .
************************

По т. 18. Докладна записка от Емилия Младенова Кръстева – Председател на Общински съвет Златоград с изх. № ОС – 1156/31.10.2024г., относно: Отпускане на еднократна финансова помощ за новородено/осиновено дете, чийто родители са с постоянен и настоящ адрес на територията на община Златоград съгласно Правилника за реда и условията за отпускане на еднократна финансова помощ за новородено или осиновено дете на територията на община Златоград. 

1. С. Д. за М. Д., първо родено дете– 1000,00 лв. 

Комисията гласува с 8 гласа за, 0 против и 0 въздържал се.

2. Е. С. за А. С., трето родено дете – 5000,00 лв. 

Комисията гласува с 8 гласа за, 0 против и 0 въздържал се.

3. В. И. за Я. И., трето родено дете – 5000,00 лв.

Комисията гласува с 8 гласа за, 0 против и 0 въздържал се.

************************

По т. 19. Молби за отпускане на еднократна финансова помощ.
Становище на Постоянните комисии – Нямаше въпроси и коментари по точката.
Комисиите гласуваха да се допуснат до заседание с 8 гласа „за“,  0 „против“ и 0 „въздържал се “

************************

